


CONSILIUL LOCAL AL MUNICIPIULUI TIMIȘOARA
DIRECȚIA DE ASISTENȚĂ SOCIALĂ A MUNICIPIULUI TIMIȘOARA
,,În slujba oamenilor”



Anexa 2 la HCLMT nr. _________/_____________


REGULAMENT-CADRU
de organizare şi funcţionare a serviciului social de zi ”Centrul de asistență destinat agresorilor”


Articolul 1
Definiţie
(1)Regulamentul de organizare şi funcţionare este un document propriu al Serviciului social "Centrul de asistență destinat agresorilor", aprobat prin Hotărârea consiliului local al municipiului Timișoara nr. 257/07.05.2019, în vederea asigurării funcţionării acestuia, cu respectarea standardelor minime de calitate aplicabile şi a asigurării accesului persoanelor beneficiare la informaţii privind condiţiile de admitere, serviciile oferite.
(2)Prevederile prezentului regulament sunt obligatorii atât pentru persoanele beneficiare, cât şi pentru angajaţii centrului şi, după caz, pentru membrii familiei beneficiarilor, reprezentanţii legali/convenţionali, vizitatori.
Articolul 2
Identificarea serviciului social
Serviciul social “Centrul de asistență destinat agresorilor”, cod serviciu social8899 CZ-VD-III, înfiinţat şi administrat de furnizorul Direcția de Asistență Socială a Municipiului Timișoara, acreditat conform Certificatului de acreditare seria AF, nr. 003748, sediul str. Simion Bărnuțiu, nr. 11, sc. B, Timișoara.

Articolul 3
Scopul serviciului social
Scopul serviciului social "Centrul de asistență destinat agresorilor" este de a furniza servicii sociale destinate agresorilor din situațiile de violență domestică, care locuiesc în municipiul Timișoara, iar serviciile au scopul de a preveni şi combate violenţa domestică prin asistarea agresorilor.
Principalele activități constă în:
· servicii de reabilitare incluzând consiliere psihologică şi psihoterapie și programe de tipul:
· Programe de grup şi individuale de educaţie şi consiliere pentru reducerea comportamentului violent şi de control asupra membrilor familiei;
· Programe de grup şi individuale de educaţie şi consiliere pentru dezvoltarea abilităţilor de viaţă prosocială: controlul furiei, rezolvare de conflicte, rezolvare de probleme, comunicare non-violentă;
· Programe de grup şi individuale de educaţie cu privire la egalitatea de şanse şi de tratament între femei şi bărbaţi, principii de etică, masculinitate pozitivă, drepturile omului, legislaţie naţională şi sancţiuni aplicabile;
· Programe de dezvoltare a abilităţilor parentale conţinând cel puţin drepturile copilului, relaţionarea şi comunicarea cu copilul/copii biologici sau ai partenerului de viaţă.
· servicii/programe de consiliere şi mediere familială incluzând:
· Programe de abilităţi de relaţionare sănătoasă în cuplu şi în familia extinsă;
· Programe pentru identificarea şi menţinere a grupului/persoanelor resursă;
· facilitarea accesului la tratament psihologic, psihiatric, de dezalcoolizare sau dezintoxicare conform prevederilor legale, precum şi la alte servicii de sănătate pe baza unor convenţii de colaborare încheiate cu unităţi spitaliceşti sau cu furnizori de servicii spitaliceşti
· programe de reintegrare socială incluzând: activităţi de informare, de consiliere şi orientare vocaţională, suport pentru reconversie profesională, facilitarea accesului pe piaţa muncii, facilitarea accesului la locuinţă şi la activităţi de petrecere a timpului liber (mişcare şi activităţi fizice în sală şi în aer liber), activităţi de voluntariat în comunitate etc.
· servicii educaţionale incluzând educaţie parentală, educaţie pentru sănătate, dezvoltarea deprinderilor de viaţă independentă, reintegrare şcolară, cursuri de calificare ş.a.

Articolul 4
Cadrul legal de înfiinţare, organizare şi funcţionare
(1)Serviciul social “Centrul de asistență destinat agresorilor” funcţionează cu respectarea prevederilor cadrului general de organizare şi funcţionare a serviciilor sociale reglementat de Legea nr. 292/2011, cu modificările ulterioare, Legea nr. 217/2003 pentru prevenirea și combaterea violenței domestice, republicată, precum şi ale altor acte normative secundare aplicabile domeniului.
(2)Standard minim de calitate aplicabil: Ordinul ministrului muncii și justiției sociale nr. 28/2019 privind aprobarea standardelor minime de calitate pentru acreditarea serviciilor sociale destinate prevenirii și combaterii violenței domestice, anexa nr. 6
(3)Serviciul social "Centrul de asistență destinat agresorilor" este înfiinţat prin Hotărârea consiliului local al municipiului Timișoara nr. 257/07.05.2019şi funcţionează în cadrul Direcției de Asistență Socială a Municipiului Timișoara.
Articolul 5
Principiile care stau la baza acordării serviciului social
(1)Serviciul social "Centrul de asistență destinat agresorilor" se organizează şi funcţionează cu respectarea principiilor generale care guvernează sistemul naţional de asistenţă socială, precum şi cu principiile specifice care stau la baza acordării serviciilor sociale prevăzute în legislaţia specifică, în convenţiile internaţionale ratificate prin lege şi în celelalte acte internaţionale în materie la care România este parte, precum şi în standardele minime de calitate aplicabile.
(2)Principiile specifice care stau la baza prestării serviciilor sociale în cadrul "Centrului de asistență destinat agresorilor" sunt următoarele:
a) Accesul egal la servicii sociale specializate pe bază de opţiune voluntară sau după caz, potrivit măsurilor dispuse de către instanţa judecătorească;
b) Asigurarea unei intervenţii unitare şi multidisciplinare pentru beneficiarii centrelor de asistenţă destinate agresorilor, conform nevoilor identificate;
c) Responsabilizarea agresorului pentru propria reabilitare şi reinserţie socială în vederea promovării unor relaţii sociale pozitive bazate pe comportament non-violent;
d) Servicii sociale adaptate la nevoile agresorului;
e) Respectarea principiului egalităţii de şanse între femei şi bărbaţi şi promovarea valorilor non-violenţei.

Articolul 6
Beneficiarii serviciilor sociale
(1) Beneficiarii serviciilor sociale acordate în "Centrul de asistență destinat agresorilor" sunt:
a)Agresori adulţi;
b)Agresori adulţi aflaţi în categoria persoanelor dependente
Numărul mediu de beneficiari este de 10/lună.
 (2)Condiţiile de acces/admitere în centru sunt următoarele:
a)acte necesare:
· Carte de identitate și certificat de naștere; 
· Declarație privind domiciliul, în cazul persoanelor care nu au domiciliul sau reședința în muncipiul Timișoara, dar locuiesc în fapt pe raza municipiului Timișoara; 
· cererea de solicitare servicii de consiliere semnată de beneficiar şi aprobată de către conducătorul centrului;
· după caz, sentință judecătorească/ordin de restricție cu recomandarea de a urma servicii de consiliere sau referire de la DGASPC pe baza recomandării managerului de caz 
· documente cu privire la nivel de educaţie, pregătire profesională, starea de sănătate fizică şi psihicădupă caz, existenţa unor antecedente penale care au legătură cu diferite forme de violenţă;
· acord de prelucrare a datelor cu caracter personal. 
Admiterea se poate realiza pe bază de opţiune voluntară, în baza recomandării managerului de caz, sau potrivit măsurilor dispuse de către instanţă.
b)criterii de eligibilitate
Va fi eligibilă pentru a beneficia de serviciile centrului persoana care este identificată ca agresor în situațiile de violență domestică ținând cont de definiția violenței domestice din legislație, unde se precizează ”violenţa domestică înseamnă orice inacţiune sau acţiune intenţionată de violenţă fizică, sexuală, psihologică, economică, socială sau spirituală care se produce în mediul familial sau domestic ori între soţi sau foşti soţi, precum şi între actuali sau foşti parteneri, indiferent dacă agresorul locuieşte sau a locuit împreună cu victima”.
Conform legislație specifice formele de violență sunt: 
· violenţa verbală - adresarea printr-un limbaj jignitor, brutal, precum utilizarea de insulte, ameninţări, cuvinte şi expresii degradante sau umilitoare;
· violenţa psihologică - impunerea voinţei sau a controlului personal, provocarea de stări de tensiune şi de suferinţă psihică în orice mod şi prin orice mijloace, prin ameninţare verbală sau în orice altă modalitate, şantaj, violenţă demonstrativă asupra obiectelor şi animalelor, afişare ostentativă a armelor, neglijare, controlul vieţii personale, acte de gelozie, constrângerile de orice fel, urmărirea fără drept, supravegherea locuinţei, a locului de muncă sau a altor locuri frecventate de victimă, efectuarea de apeluri telefonice sau alte tipuri de comunicări prin mijloace de transmitere la distanţă, care prin frecvenţă, conţinut sau momentul în care sunt emise creează temere, precum şi alte acţiuni cu efect similar;
· violenţa fizică - vătămarea corporală ori a sănătăţii prin lovire, îmbrâncire, trântire, tragere de păr, înţepare, tăiere, ardere, strangulare, muşcare, în orice formă şi de orice intensitate, inclusiv mascate ca fiind rezultatul unor accidente, prin otrăvire, intoxicare, precum şi alte acţiuni cu efect similar, supunerea la eforturi fizice epuizante sau la activităţi cu grad mare de risc pentru viaţă sau sănătate şi integritate corporală;
· violenţa sexuală - agresiune sexuală, impunere de acte degradante, hărţuire, intimidare, manipulare, brutalitate în vederea întreţinerii unor relaţii sexuale forţate, viol conjugal;
· violenţa economică - interzicerea activităţii profesionale, privare de mijloace economice, inclusiv lipsire de mijloace de existenţă primară, cum ar fi hrană, medicamente, obiecte de primă necesitate, acţiunea de sustragere intenţionată a bunurilor persoanei, interzicerea dreptului de a poseda, folosi şi dispune de bunurile comune, control inechitabil asupra bunurilor şi resurselor comune, refuzul de a susţine familia, impunerea de munci grele şi nocive în detrimentul sănătăţii, inclusiv unui membru de familie minor, precum şi alte acţiuni cu efect similar;
· violenţa socială - impunerea izolării persoanei de familie, de comunitate şi de prieteni, interzicerea frecventării instituţiei de învăţământ sau a locului de muncă, interzicerea/limitarea realizării profesionale, impunerea izolării, inclusiv în locuinţa comună, privarea de acces în spaţiul de locuit, deposedarea de acte de identitate, privare intenţionată de acces la informaţie, precum şi alte acţiuni cu efect similar;
· violenţa spirituală - subestimarea sau diminuarea importanţei satisfacerii necesităţilor moral-spirituale prin interzicere, limitare, ridiculizare, penalizare a aspiraţiilor membrilor de familie, a accesului la valorile culturale, etnice, lingvistice ori religioase, interzicerea dreptului de a vorbi în limba maternă şi de a învăţa copiii să vorbească în limba maternă, impunerea aderării la credinţe şi practici spirituale şi religioase inacceptabile, precum şi alte acţiuni cu efect similar sau cu repercusiuni similare.
Prin membru de familie se înţelege:
· ascendenţii şi descendenţii, fraţii şi surorile, soţii şi copiii acestora, precum şi persoanele devenite rude prin adopţie, potrivit legii;
· soţul/soţia şi/sau fostul soţ/fosta soţie; fraţii, părinţii şi copiii din alte relaţii ai soţului/soţiei sau ai fostului soţ/fostei soţii;
· persoanele care au stabilit relaţii asemănătoare acelora dintre soţi sau dintre părinţi şi copii, actuali sau foşti parteneri, indiferent dacă acestea au locuit sau nu cu agresorul, ascendenţii şi descendenţii partenerei/partenerului, precum şi fraţii şi surorile acestora;
· tutorele sau altă persoană care exercită în fapt ori în drept drepturile faţă de persoana copilului;
· reprezentantul legal sau altă persoană care îngrijeşte persoana cu boală psihică, dizabilitate intelectuală ori handicap fizic, cu excepţia celor care îndeplinesc aceste atribuţii în exercitarea sarcinilor profesionale.
c) cine ia decizia de admitere/respingere
Decizia de admitere/respingere în cadrul Centrului se ia la propunerea șefului de centru, cu avizul directorului general adjunct.

d) modalitatea de încheiere a contractului de furnizare servicii și modelul acestuia
Contractul de  acordare a serviciilor sociale în ”Centrul de asistență destinat agresorilor” este încheiat între beneficiar şi Direcţia de Asistenţă Socială a Municipiului Timişoara reprezentată prin directorul general,  pe o perioadă de un an, cu posibilitatea de prelungire prin act adiţional.  
Modelul contractului este  reglementat de Ordinul MMSSF 73/2005 privind aprobarea modelului Contractului pentru acordarea de servicii sociale, încheiat de furnizorii de servicii sociale, acreditaţi conform legii, cu beneficiarii de servicii sociale.

e) modalitatea de stabilire a contribuției beneficiarului
Serviciile sociale oferite în cadrul”Centrului de asistență destinat agresorilor” se acordă gratuit, fără plata vreunei contribuții din partea beneficiarilor sau reprezentanților legali. Contribuția beneficiarilor/reprezentanților legali este de 0 lei, costurile serviciilor fiind suportate de la bugetul local.
(3)Condiţii de încetare a serviciilor în cadrul ”Centrului de asistență destinat agresorilor”.Principalele situaţii în care centrul suspendă/încetează acordarea serviciilor către beneficiar pe o anumită perioadă de timp pot fi:
· încetarea frecventării centrului de către beneficiar, prin proprie voinţă (încetare);
· internarea în spital, în baza recomandărilor medicale (suspendare);
· transferul la o instituţie specializată, în scopul efectuării unor terapii sau programe de recuperare/dezalcoolizare, tratament pentru drogo-dependenţă etc. (suspendare/încetare);
· forţa majoră (cataclisme naturale, incendii, apariţia unui focar de infecţie, sistarea licenţei de funcţionare a centrului etc. (încetare);
· decesul beneficiarului (încetare);
· comportament inadecvat al beneficiarului care face incompatibilă furnizarea serviciilor din centru în condiţii de securitate pentru el, pentru ceilalţi beneficiari sau pentru personalul centrului (suspendare/încetare);
· nerespectarea clauzelor contractuale de către beneficiar. Centrul stabileşte, împreună cu beneficiarul, suspendarea sau încetarea acordării serviciilor.
(4)Persoanele beneficiare de servicii sociale furnizate în “Centrul de asistență destinat agresorilor” au următoarele drepturi:
a. respectarea drepturilor şi libertăţilor fundamentale, fără nici o discriminare;
b. informarea cu privire la drepturile sociale, serviciile primite, precum şi cu privire la situaţiile de risc ce pot apărea pe parcursul derulării serviciilor;
c. comunicarea drepturilor şi obligaţiilor, în calitate de beneficiari ai serviciilor sociale;
d. acordarea de servicii prevăzute în contractul de furnizare servicii;
e. participarea la procesul de luare a deciziilor în furnizarea serviciilor sociale;
f. asigurarea păstrării confidenţialităţii asupra datelor personale, informaţiilor furnizate şi primite, în conformitate cu prevederile din materia protecţiei drepturilor cu caracter personal;
g. garantarea demnităţii şi a intimităţii;
h. exprimarea liberă a opiniei cu privire la serviciile primite.
(5)Persoanele beneficiare de servicii sociale furnizate în "Centrul de asistență destinat agresorilor" au următoarele obligaţii:
a. să furnizeze informaţii corecte cu privire la identitate, situaţie familială, socială, medicală şi economică;
b. să participe, în raport cu vârsta, situaţia de dependenţă etc. la procesul de furnizare a serviciilor sociale;
c. să comunice orice modificare intervenită în legătură cu situaţia lor personală;
d. să respecte prevederile prezentului regulament.

Articolul 7
Activităţi şi funcţii
Principalele funcţii ale serviciului social "Centrul de asistență destinat agresorilor" sunt următoarele:
a)de furnizare a serviciilor sociale de interes public local, prin asigurarea următoarelor activităţi:
1. Reprezintă furnizorul de servicii sociale în contractul încheiat cu persoana beneficiară;
2. Asigurăservicii de reabilitare incluzând consiliere psihologică şi psihoterapie și accesul la programe de tipul:
· Programe de grup şi individuale de educaţie şi consiliere pentru reducerea comportamentului violent şi de control asupra membrilor familiei;
· Programe de grup şi individuale de educaţie şi consiliere pentru dezvoltarea abilităţilor de viaţă prosocială: controlul furiei, rezolvare de conflicte, rezolvare de probleme, comunicare non-violentă;
· Programe de grup şi individuale de educaţie cu privire la egalitatea de şanse şi de tratament între femei şi bărbaţi, principii de etică, masculinitate pozitivă, drepturile omului, legislaţie naţională şi sancţiuni aplicabile;
· Programe de dezvoltare a abilităţilor parentale conţinând cel puţin drepturile copilului, relaţionarea şi comunicarea cu copilul/copii biologici sau ai partenerului de viaţă.
3. Furnizează servicii/programe de consiliere şi mediere familială incluzând:
· Programe de abilităţi de relaţionare sănătoasă în cuplu şi în familia extinsă;
· Programe pentru identificarea şi menţinere a grupului/persoanelor resursă;
4. Facilitează accesul la tratament psihologic, psihiatric, de dezalcoolizare sau dezintoxicare conform prevederilor legale, precum şi la alte servicii de sănătate pe baza unor convenţii de colaborare încheiate cu unităţi spitaliceşti sau cu furnizori de servicii spitaliceşti;
5. Organizează programe de reintegrare socială incluzând: activităţi de informare, de consiliere şi orientare vocaţională, suport pentru reconversie profesională, facilitarea accesului pe piaţa muncii, facilitarea accesului la locuinţă şi la activităţi de petrecere a timpului liber (mişcare şi activităţi fizice în sală şi în aer liber), activităţi de voluntariat în comunitate etc.
6. Furnizează servicii educaţionale incluzând educaţie parentală, educaţie pentru sănătate, dezvoltarea deprinderilor de viaţă independentă, reintegrare şcolară, cursuri de calificare ş.a.;
b)de informare a beneficiarilor, potenţialilor beneficiari, autorităţilor publice şi publicului larg despre domeniul său de activitate, prin asigurarea următoarelor activităţi:
1. Derularea de campanii de informare în comunitate;
2. Încheierea de convenții de colaborare și de parteneriate cu organizații publice și private de la nivel local, național și/sau internațional;
3. Organizarea de sesiuni regulate de informare a beneficiarilor;
4. Elaborarea de rapoarte de activitate anuale;
c)de promovare a drepturilor beneficiarilor şi a unei imagini pozitive a acestora, de promovare a drepturilor omului în general, precum şi de prevenire a situaţiilor de dificultate în care pot intra categoriile vulnerabile care fac parte din categoria de persoane beneficiare, potrivit scopului acestuia, prin asigurarea următoarelor activităţi:
1. Derularea de campanii de prevenție și informare în comunitate, țintind atât publicul larg cât și grupuri expuse riscului de a deveni agresori în situații de violență domestică;
2. Stabilirea de relații de colaborare activă cu asociații/grupuri de beneficiari, dar și cu organizații publice și private care vin în contact cu agresori în situații de violență domestică;
d)de asigurare a calităţii serviciilor sociale prin realizarea următoarelor activităţi:
1. Elaborarea instrumentelor standardizate utilizate în procesul de acordare a serviciilor;
2. Realizarea de evaluări periodice a serviciilor prestate;
3. Elaborarea procedurilor stabilite prin standardele minime de calitate, respectiv: procedură proprie de admitere a beneficiarilor, procedură proprie privind condiţiile de suspendare/încetare a acordării serviciilor specializate către beneficiari, procedură proprie de evaluare iniţială, la admitere, a nevoilor individuale ale beneficiarilor, procedură proprie pentru semnalarea incidentelor şi protecţia împotriva abuzurilor, procedură proprie de măsurare a gradului de satisfacţie a beneficiarilor;
4. Realizarea unui registru unic al beneficiarilor în format electronic şi/sau pe suport hârtie, incluzând beneficiarii care sunt referiţi sau solicită servicii, sunt evaluaţi şi incluşi în programe;
5. Elaborarea Planului de intervenție în baza evaluării nevoilor beneficiarului, precum şi a datelor şi recomandărilor prevăzute în documentele elaborate de alte structuri;
6. Asigurarea monitorizării situaţiei beneficiarului şi a aplicării planului de consiliere.
e)de administrare a resurselor financiare, materiale şi umane ale centrului prin realizarea următoarelor activități:
1. Asigurarea unei structuri de personal a centrului care corespunde din punct de vedere al calificării cu serviciile acordate;
2. Asigură facilitățile necesare desfășurării activității, după cum urmează:
- spații cu suprafața totală utilă de 84,45 mp, împărțit astfel: hol (16,75 mp), birou activități diverse (22,5 mp), birou consiliere (19,75 mp), birou personal (5,85 mp), baie (3 mp), baie (4 mp) și arhiva (13,05 mp).
- dotarea spațiilor cu echipamente: mobilier, echipamente IT, aparatură electro-tehnică, sistem pază și supraveghere video 

Articolul 8
Structura organizatorică, numărul de posturi şi categoriile de personal
(1)Serviciul social "Centrul de asistență destinat agresorilor" funcţionează cu un număr de 2,5 total personal, conform prevederilor Hotărârii consiliului local al municipiului Timișoara nr. 257/07.05.2019, din care:
a)personal de conducere: şef de centru cu 0,5 normă;
b)personal de specialitate de îngrijire şi asistenţă; personal de specialitate şi auxiliar: 2;
c)personal cu funcţii administrative, gospodărire, întreţinere-reparaţii, deservire: 0;
d)voluntari: 0
(2)Raportul angajat/beneficiar este de 1/5
Articolul 9
Personalul de conducere
(1)Personalul de conducere este:
a)şef de centru;
(2)Atribuţiile personalului de conducere sunt:
a)asigură coordonarea, îndrumarea şi controlul activităţilor desfăşurate de personalul serviciului şi propune organului competent sancţiuni disciplinare pentru salariaţii care nu îşi îndeplinesc în mod corespunzător atribuţiile, cu respectarea prevederilor legale din domeniul furnizării serviciilor sociale, codului muncii etc.;
b)elaborează rapoartele generale privind activitatea serviciului social, stadiul implementării obiectivelor şi întocmeşte informări pe care le prezintă furnizorului de servicii sociale;
c)propune participarea personalului de specialitate la programele de instruire şi perfecţionare;
d)colaborează cu alte centre/alţi furnizori de servicii sociale şi/sau alte structuri ale societăţii civile în vederea schimbului de bune practici, a îmbunătăţirii permanente a instrumentelor proprii de asigurare a calităţii serviciilor, precum şi pentru identificarea celor mai bune servicii care să răspundă nevoilor persoanelor beneficiare;
e)întocmeşte raportul anual de activitate;
f)asigură buna desfăşurare a raporturilor de muncă dintre angajaţii serviciului/centrului;
g)propune furnizorului de servicii sociale aprobarea structurii organizatorice şi a numărului de personal;
h)desfăşoară activităţi pentru promovarea imaginii centrului în comunitate;
i)ia în considerare şi analizează orice sesizare care îi este adresată, referitoare la încălcări ale drepturilor beneficiarilor în cadrul serviciului pe care îl conduce;
j)răspunde de calitatea activităţilor desfăşurate de personalul din cadrul serviciului şi dispune, în limita competenţei, măsuri de organizare care să conducă la îmbunătăţirea acestor activităţi sau, după caz, formulează propuneri în acest sens;
k)organizează activitatea personalului şi asigură respectarea timpului de lucru şi a regulamentului de organizare şi funcţionare;
l)reprezintă serviciul în relaţiile cu furnizorul de servicii sociale şi, după caz, cu autorităţile şi instituţiile publice, cu persoanele fizice şi juridice din ţară şi din străinătate, precum şi în justiţie;
m)asigură comunicarea şi colaborarea permanentă cu serviciul public de asistenţă socială de la nivel judeţean, cu alte instituţii publice locale şi organizaţii ale societăţii civile active în comunitate, în folosul beneficiarilor;
n)asigură îndeplinirea măsurilor de aducere la cunoştinţă atât personalului, cât şi beneficiarilor a prevederilor din regulamentul propriu de organizare şi funcţionare;
o)asigură încheierea cu beneficiarii a contractelor de furnizare a serviciilor sociale;
p)alte atribuţii prevăzute în standardul minim de calitate aplicabil.
Atribuțiile specifice șef centru sunt: 
· întocmește procedurile necesare furnizării serviciului social 
· coordonează și supervizează procesul de informarea beneficiarilor, a publicului larg, precum şi a specialiştilor despre activităţile desfăşurate şi serviciile oferite în domeniul prevenirii şi combaterii violenţei domestice
· aprobă colaborări cu autorităţile administraţiei publice centrale şi locale pentru realizarea de campanii de informare şi promovare a serviciilor oferite în vederea prevenirii şi combaterii violenţei domestice
· semnează propunerea de admitere/respingere a admiterii în centru a beneficiarului și o înaintează directorului general adjunct
· verifică registrul unic al beneficiarilor care sunt referiţi sau solicită servicii, sunt evaluaţi şi incluşi în programe
· verifică contractul de furnizare servicii care se încheie între furnizorul de servicii sociale şi beneficiar
· se asigură că pentru fiecare beneficiar este întocmit un dosar personal asigurând păstrarea datelor personale şi informaţiilor cuprinse în acesta, în regim de confidenţialitate, cu respectarea prevederilor legale în domeniul reglementării protecţiei datelor cu caracter personal
· se asigură de arhivarea dosarelor personale ale beneficiarilor
· aprobă decizia de încetare/suspendare a serviciilor
· coordonează procesul de evaluare/reevaluarea nevoilor individuale ale beneficiarilor și a situațiilor în care se află aceștia
· coordonează procesul de întocmire și revizuirea planului de intervenție al beneficiarului
· [bookmark: _GoBack]coordonează procesul demonitorizarea situaţiei beneficiarului şi a aplicării planului de intervenție
· aprobă și supervizează programele întocmite de specialiștii centrului
· supervizează serviciile acordate de specialiștii centrului
· aprobă protocoale de colaborare cu instituţiile cu responsabilităţi în rezolvarea cazurilor de violenţă domestică.

(3)Funcţiile de conducere se ocupă prin concurs sau, după caz, examen, în condiţiile legii.
(4)Candidaţii pentru ocuparea funcţiei de conducere trebuie să fie absolvenţi cu diplomă de învăţământ superior în domeniul psihologie, asistenţă socială şi sociologie, cu vechime de minimum 2 ani în domeniul serviciilor sociale, sau absolvenţi cu diplomă de licenţă ai învăţământului superior în domeniul juridic, medical, economic şi al ştiinţelor administrative, cu experienţă de minimum 5 ani în domeniul serviciilor sociale.
(5)Sancţionarea disciplinară sau eliberarea din funcţie a conducătorilor instituţiei se face în condiţiile legii.

Articolul 10
Personalul de specialitate de îngrijire şi asistenţă. Personal de specialitate şi auxiliar
(1)Personalul de specialitate este:
a)asistent social (263501);
b)psiholog (263411);
(2)Atribuţii ale personalului de specialitate:
a)asigură derularea etapelor procesului de acordare a serviciilor sociale cu respectarea prevederilor legii, a standardelor minime de calitate aplicabile şi a prezentului regulament;
b)colaborează cu specialişti din alte centre în vederea soluţionării cazurilor, identificării de resurse;
c)monitorizează respectarea standardelor minime de calitate;
d)sesizează conducerii centrului situaţii care pun în pericol siguranţa beneficiarului, situaţii de nerespectare a prevederilor prezentului regulament;
e)întocmeşte rapoarte periodice cu privire la activitatea derulată;
f)face propuneri de îmbunătăţire a activităţii în vederea creşterii calităţii serviciului şi respectării legislaţiei;
g)alte atribuţii prevăzute în standardul minim de calitate aplicabil.

Atribuții specifice asistent social
· asigură informarea beneficiarilor, a publicului larg, precum şi a specialiştilor despre activităţile desfăşurate şi serviciile oferite în domeniul prevenirii şi combaterii violenţei domestice
· asigură colaborarea cu autorităţile administraţiei publice centrale şi locale pentru realizarea de campanii de informare şi promovare a serviciilor oferite în vederea prevenirii şi combaterii violenţei domestice
· prezintă potențielilor beneficiari prevederile procedurii de admitere și verifică actele depuse de potențialii beneficiari pentru a fi admiși în centru
· înaintează șefului de centru, alături de psiholog, propunerea de admitere/respingere a admiterii în centru a beneficiarului  
· completează registrul unic al beneficiarilor care sunt referiţi sau solicită servicii, sunt evaluaţi şi incluşi în programe
· întocmește contractul de furnizare servicii care se încheie între furnizorul de servicii sociale şi beneficiar
· întocmeşte pentru fiecare beneficiar un dosar personal asigurând păstrarea datelor personale şi informaţiilor cuprinse în acesta, în regim de confidenţialitate, cu respectarea prevederilor legale în domeniul reglementării protecţiei datelor cu caracter personal
· asigură arhivarea dosarelor personale ale beneficiarilor
· aduce la cunoştinţa beneficiarilor condiţiile de suspendare/încetare a serviciilor acordate și le comunică decizia de încetare/suspendare a serviciilor
· contribuie la evaluarea/reevaluarea nevoilor individuale ale beneficiarilor și a situațiilor în care se află aceștia
· participă la întocmirea și revizuirea planului de intervenţie al beneficiarului
· participă la monitorizarea situaţiei beneficiarului şi a aplicării planului de intervenţie
· furnizează servicii de reabilitare şi reinserţie socială, servicii educaţionale, servicii de consiliere şi asigură accesul la servicii de sănătate pentru beneficiari
· concepe și aplicăprograme de grup şi individuale de educaţie cu privire la egalitatea de şanse şi de tratament între femei şi bărbaţi, principii de etică, masculinitate pozitivă, drepturile omului, legislaţie naţională şi sancţiuni aplicabile;
· concepe și aplică împreună cu psihologul programe de dezvoltare a abilităţilor parentale conţinând cel puţin drepturile copilului, relaţionarea şi comunicarea cu copilul/copii biologici sau ai partenerului de viaţă;
· concepe și aplică împreună cu psihologul programe pentru identificarea şi menţinere a grupului/persoanelor resursă;
· asigură facilitarea accesului la locuinţă şi la activităţi de petrecere a timpului liber (mişcare şi activităţi fizice în sală şi în aer liber), activităţi de voluntariat în comunitate;
· organizează și asigură, împreună cu psihologul, servicii de educaţie parentală, educaţie pentru sănătate, dezvoltarea deprinderilor de viaţă independentă, reintegrare şcolară, cursuri de calificare ș.a;
· redactează protocoale de colaborare cu instituţiile cu responsabilităţi în rezolvarea cazurilor de violenţă domestică.

Atribuții specifice psiholog
· asigură informarea beneficiarilor, a publicului larg, precum şi a specialiştilor despre activităţile desfăşurate şi serviciile oferite în domeniul prevenirii şi combaterii violenţei domestice;
· asigură colaborarea cu autorităţile administraţiei publice centrale şi locale pentru realizarea de campanii de informare şi promovare a serviciilor oferite în vederea prevenirii şi combaterii violenţei domestice;
· înaintează șefului de centru, alături de asistent social, propunerea de admitere/respingere a admiterii în centru a beneficiarului;
· contribuie la evaluarea/reevaluarea nevoilor individuale ale beneficiarilor și a situațiilor în care se află aceștia;
· participă la întocmirea și revizuirea planului de intervenţie al beneficiarului;
· participă la monitorizarea situaţiei beneficiarului şi a aplicării planului de intervenţie;
· concepe și aplicăprograme de grup şi individuale de educaţie şi consiliere pentru reducerea comportamentului violent şi de control asupra membrilor familiei;
· concepe și aplicăprograme de grup şi individuale de educaţie şi consiliere pentru dezvoltarea abilităţilor de viaţă prosocială: controlul furiei, rezolvare de conflicte, rezolvare de probleme, comunicare non-violentă;
· concepe și aplicăprograme de abilităţi de relaţionare sănătoasă în cuplu şi în familia extinsă;
· concepe și aplică împreună cu asistentul social programe de dezvoltare a abilităţilor parentale conţinând cel puţin drepturile copilului, relaţionarea şi comunicarea cu copilul/copii biologici sau ai partenerului de viaţă;
· concepe și aplică împreună cu asistentul social programe pentru identificarea şi menţinere a grupului/persoanelor resursă;
· asigură activităţi de informare, de consiliere şi orientare vocaţională, suport pentru reconversie profesională, facilitarea accesului pe piaţa muncii;
· organizează și asigură, împreună cu asistentul social, servicii de educaţie parentală, educaţie pentru sănătate, dezvoltarea deprinderilor de viaţă independentă, reintegrare şcolară, cursuri de calificare.

Articolul 11
Personalul administrativ, gospodărie, întreţinere-reparaţii, deservire
Activităţile auxiliare serviciului social: aprovizionare, mentenanţă, achiziţii etc. sunt asigurate de compartiemntele de specialitate ale frunizorului de servicii sociale (Direcția de Asistență Socială a municipiului Timișoara)

Articolul 12
Finanţarea centrului
(1)În estimarea bugetului de venituri şi cheltuieli, centrul are în vedere asigurarea resurselor necesare acordării serviciilor sociale cel puţin la nivelul standardelor minime de calitate aplicabile.
(2)Finanţarea cheltuielilor centrului se asigură, în condiţiile legii, din următoarele surse:
a)bugetul local al municipiului Timișoara;
b)bugetul de stat;
c)donaţii, sponsorizări sau alte contribuţii din partea persoanelor fizice ori juridice din ţară şi din străinătate;
d)fonduri externe rambursabile şi nerambursabile;
e)alte surse de finanţare, în conformitate cu legislaţia în vigoare.


Director general								  Director general adjunct
Jr. Rodica Surducan									Marius Murariu




Avizat juridic, 								                     Întocmit, 
Ciprian Erceanu									Consilier gr. superior
											Angela Ciupa-Rad




*Sediu administrativ: Str. Ioan Plavosin Nr. 21 Tel: 0356/416050 Fax: 0356/416049

